Fédération des Entreprises Romandes Genève

D **Fédération des Entreprises Romandes Genève** ("Vereinigung vo de Westschwizer Unternehmen", FER Genève) isch e Wirtschaftsverband wo ir Region Romandie tätige Unternähme. Sitz vom Verband isch in Genf. Är umfasst rund 28'000 Mitglieder mit ungefähr 80 Bruefsverband. Der Verband betätigt sech im Bereich vo de soziale Partnerschaft, Entwicklig vo Dienschtleischtige u Vernetzig vo syne Mitglieder.

## Gschicht
De Verband isch vom Arbetgeberverband «Gruppe patronal interprofessionnel» entstande wo 1928 gründet worde isch. 1931 het sech d "Gruppe patronal interprofessionnel" mit em Gwerkschaftsverband «Fédération des syndicat chrétiens de Genéve» verbote zum s Ziel vonere gmeinsami Korporation umzsetze. Im Jahr 1932 isch d Vereinigung in «Fédération des Syndicate Patronaux» (FSP) umbenennt worde. Die bestande aafangs us zwöi Bruefsverbänd mit 40&nbsp;Mitglieder. Bald het si unterschidlechi Bruefsverbänd koordiniert u het mit de chrischtlechi Gwärkschaft d' Genfer Vereinigung bildet. De Verband het mehreri soziali Institutione verwaltet und schuf Investmentfonds, wo d Arbeitsloseversicherig und Familiezuelage gsicheret worde sind. Es sy Vermittligsbüro, Arbeitslosekasse, Chrankeversicherige u Familiezuelagekasse gründet worde. All di Bemüehige langed jedoch ned us zum de soziale Friede sicherstelle. Im Jahr 1946 het sech drum de bisherigi Arbeitgeberverband uufglöst u d Arbeitgeberorganisation het zäme mit sächs angeri französischsprachigi Verbänd im Jahr 1948 de Dachverband vo de "Fédération romande des syndicate patronaux" (FRSP). Di beide zentrali Ufgabeberiich sy d Verwaltig vo de soziale Iirichtig u d Wohrig vo de wirtschaftleche Interässe vo de einzelne Bruefsverbänd, zum Byschpil dür Understützig bi Verhandligi über Tarifverträg mit de Industriegewärch.

Im Jahr 2003 isch de Name vo de Organisation uf «Fédération des Entreprises Romandes Genéve» gänderet worde. Hüt bildet si e bedütendi Dachorganisation vo de Bruefsverbänd im Kanton Genf. Dä Verband het 28'000 Mitglieder wo 70 % Chliinstbetriebe mit em ne bis föif Mitarbeiter sy, wo insgesamt über 130'000 Mitarbeiter beschäftiged. Zudem ghört ihm rund 9'000 selbständigi u freiberueflechi Ungernähmer u 80 Bruefs- oder Wirtschaftsverbänd a.

## Uffgab u Soziali Institutione
* Interesseverträtig vo de Unternehme gegenüber de Gmeind, Kantön und Bundesbehörde.
* Dienschtleischtigi für ihri Mitglieder, vor allem dür soziali Institutione, Rächtsbeischtand u Beratig, Veröffentlechige, wi d Halbmonetszytschrift *[[Entreprise romande]]* oder unternähmenspezifischi Seminare.
* Dialog über d Entwicklig vo de Gsellschaft, vor allem im Bereich vo de Partnerschaft, de soziali Versicherige u vom Arbeitsrächt.
* Vernetzig vo ihrne Mitglieder dür Verastaltigi u d Bereitstellig vo Konferenzröim u em Restaurant.

D'FER Gänf isch im Berich soziali Versicherige, dür zwe Institutione, tätig:
* D 1948 gründeti *Caisse interprofessionnelli AHV de la Fédération des Entreprises Romandes* (CIAM-AVS) FER CIAM 106.  Si isch e Usgliichskasse, d Dienscht u Leischtige im Bereich vo de Alters- u Hinterlassenenversicherung (AHV), de Invalidenversicherung, de Familiezuelage, de Erwerbsersatzversicherung u de Muetterschaftsversicherung zugunschte vo de Mitglider vo de FER Geneve bietet.
* Di 1961 gründet *Caisse Inter-Entreprises de prevoyance professionnelle* (CIEPP), e gmeinnützigi Stiftig, wo im Bereich vo de brueflechi Vorsorg tätig isch.

## Literatur
* Pierre Cormon: *Histoire de la Fédération des entreprises romandes Genéve.' éditions Fédération des entreprises romandes, Genf 2018, ISBN 978-2-940-08741-9.*
* Fédération des entreprises romandes Genfer (Hrsg.): *Etudes et documents / Fédération des entreprises romandes Genéve.' Genf sit 2004, {OCLC|173874582}.*

## Weblink
* Website (französisch)

## Fuessnote